**ELŐTERJESZTÉS**

Bátaapáti Község Képviselő - testületének 2020. augusztus 6-ai

rendes/rendkívüli testületi ülésére

|  |  |
| --- | --- |
| Tárgy: | Döntés szociális célú tüzelőanyag vásárlás támogatás igényléséről |
| Előterjesztő: | Krachun Szilárd polgármester |
| Előterjesztést készítette: | Füle Mária jegyzői megbízott |
| Előterjesztés száma: | 55. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

A Belügyminisztérium pályázatot hirdetett a Magyarország 2020. évi központi költségvetéséről szóló 2019. évi LXXI. törvény 3. melléklet I. 8. pontja szerint a települési önkormányzatok szociális célú tüzelőanyag vásárláshoz kapcsolódó támogatására.

A pályázat azt a célt szolgálja, hogy a legrászorultabb családok átmeneti, kiegészítő támogatáshoz juthassanak, csökkenjen a háztartások tüzelőanyag-költsége. A támogatás vissza nem térítendő költségvetési támogatás.

Bátaapáti Község Önkormányzata maximum 54 m3 tüzelőanyagot igényelhet, melyhez 68 580 Ft önerőt szükséges biztosítani. A pályázatot 2020. augusztus 31-ig lehet benyújtani.

Kérem a Tisztelt Képviselő-testületet, hogy az előterjesztést megvitatni, a határozati javaslatot elfogadni szíveskedjen.

**Határozati javaslat**

Bátaapáti Község Önkormányzat Képviselő-testülete úgy határozott, hogy a Magyarország 2020. évi központi költségvetésről szóló 2019. évi LXXI. törvény 3. mellékletében szereplő „A helyi önkormányzatok kiegészítő támogatásai fejezet I. Működési célú támogatások 8. pontja alapján a „A települési önkormányzatok szociális célú tüzelőanyag vásárlásához kapcsolódó támogatására” pályázatot kíván benyújtani.

Bátaapáti Község Önkormányzata a szociális célú tüzelőanyag vásárlásához szükséges saját forrást - melynek összege 68 580 Ft - biztosítja a 2020. évi költségvetéséből.

Bátaapáti Község Önkormányzata a szociális célú tűzifában részesülőktől ellenszolgáltatást nem kér.

A Képviselő-testület megbízza a polgármestert a tüzelőanyag vásárláshoz kapcsolódó kiegészítő támogatás igénylésével.

Felelős: Krachun Szilárd polgármester

Határidő: 2020. augusztus 31.

Határozattal értesítve: Közös Hivatal Gazdasági vezetője

Bátaapáti, 2020. augusztus 6.

Krachun Szilárd sk.

polgármester